หน้าหลัก > การบำรุงรักษาตามปกติ > เปลี่ยนวัสดุการพิมพ์

### เปลี่ยนวัสดุการพิมพ์

คุณจะต้องเปลี่ยนวัสดุการพิมพ์เมื่อเครื่องบ่งชี้ว่าหมดอายุการใช้งานของวัสดุการพิมพ์นั้น

คุณสามารถเปลี่ยนวัสดุการพิมพ์ดังต่อไปนี้ได้ด้วยตนเอง

การใช้งานวัสดุการพิมพ์ที่ไม่ใช่ของฟูจิ ซีร็อกซ์ อาจส่งผลกระทบต่อคุณภาพการพิมพ์ ประสิทธิภาพของฮาร์ดแวร์ หรือความเชื่อถือได้ในการทำงานของเครื่อง

ตลับผงหมึก (โทนเนอร์) และชุดแม่แบบสร้างภาพ (ดรัม) เป็นชิ้นส่วนสองชิ้นที่แยกกัน ตรวจดูให้แน่ใจว่าชิ้นส่วนทั้งสองติดตั้งเป็นชุดประกอบรวมกัน

ตารางนี้ให้การบ่งชี้การเตือนล่วงหน้าให้เปลี่ยนวัสดุการพิมพ์ก่อนที่จะหมดอายุการใช้งาน เพื่อหลีกเลี่ยงความไม่สะดวก คุณอาจต้องการซื้อวัสดุการพิมพ์เพื่อสำรองไว้ก่อนที่เครื่องจะหยุดการพิมพ์

คำเตือน
  - ห้ามใช้เครื่องดูดฝุ่นเพื่อทำความสะอาดผงหมึก (โทนเนอร์) ที่หกและผงหมึก (โทนเนอร์) ที่หลงเหลืออยู่ในผลิตภัณฑ์นี้ ตลับผงหมึก (โทนเนอร์) หรือขวดผงหมึก (โทนเนอร์) อาจเกิดการติดไฟเนื่องจากประกายไฟฟ้าภายในเครื่องดูดฝุ่น และทำให้เกิดการระเบิดได้ ให้ใช้ไม้กวาดหรือผ้าชุบน้ำเพื่อเช็ดวัสดุที่หก ถ้าคุณทำผงหมึก (โทนเนอร์) หกเป็นปริมาณมาก ให้ติดต่อตัวแทนของฟูจิ ซีร็อกซ์ในท่องที่ของคุณ
  - ห้ามทิ้งตลับผงหมึก (โทนเนอร์) ในเปลวไฟในที่เปิด ผงหมึก (โทนเนอร์) ที่เหลืออยู่ในตลับอาจติดไฟและทำให้เกิดการบาดเจ็บจากการไหม้หรือการระเบิด ถ้าคุณมีตลับผงหมึก (โทนเนอร์) ที่ใช้แล้วที่ไม่ต้องการ ให้ติดต่อตัวแทนของฟูจิ ซีร็อกซ์ในท่องที่ของคุณเพื่อดำเนินการกำจัดทิ้ง

ข้อควรระวัง
  - เก็บชุดแม่แบบสร้างภาพ (ดรัม) (หรือแม่แบบสร้างภาพ (ดรัม) ที่ไม่ใช่ประเภทตลับ) และตลับผงหมึก (โทนเนอร์) ให้ห่างจากมือเด็ก ถ้าหากเด็กกลืนกินผงหมึก (โทนเนอร์) ให้คายทิ้ง ล้างปากด้วยน้ำ ดื่มน้ำ และปรึกษาแพทย์ทันที
  - เมื่อถอดเปลี่ยนแม่แบบสร้างภาพ (ดรัม) แบบตลับ (หรือแม่แบบสร้างภาพ (ดรัม) ที่ไม่ใช่ประเภทตลับ) และตลับผงหมึก (โทนเนอร์) ให้ใช้ความระมัดระวังไม่ให้ทำผงหมึก (โทนเนอร์) หก ในกรณีที่ผงหมึก (โทนเนอร์) หก หลีกเลี่ยงการสัมผัสกับเสื้อผ้า ผิวหนัง ดวงตา และปาก และระวังไม่ให้สูดหายใจเข้าไป
  - ถ้าหากผงหมึก (โทนเนอร์) หกลงบนผิวหนังหรือเสื้อผ้า ให้ล้างออกด้วยสบู่และน้ำ ถ้าผงหมึก (โทนเนอร์) เข้าสู่ดวงตา ให้ล้างด้วยน้ำปริมาณมากเป็นเวลาอย่างน้อย 15 นาที จนกว่าอาการระคายเคืองจะหายไป ปรึกษาแพทย์หากจำเป็น

ข้อควรจำ
  - เครื่องของฟูจิ ซีร็อกซ์ ได้รับการออกแบบมาเพื่อใช้งานกับผงหมึก (โทนเนอร์) ที่มีข้อกำหนดเฉพาะ และจำทำงานได้ในระดับประสิทธิภาพการทำงานสูงสุดเมื่อใช้งานกับตลับผงหมึก (โทนเนอร์) ของแท้ของฟูจิ ซีร็อกซ์ ฟูจิ ซีร็อกซ์ ไม่สามารถรับรองประสิทธิภาพการทำงานสูงสุดได้ถ้าหากใช้ผงหมึก (โทนเนอร์) หรือตลับผงหมึก (โทนเนอร์) ที่มีข้อกำหนดอื่นๆ เครื่องอาจตรวจไม่พบผงหมึก (โทนเนอร์) หรือตลับผงหมึก (โทนเนอร์) ที่มีข้อกำหนดอื่น แต่อาจตรวจพบอุปกรณ์ดังกล่าวเป็นตลับผงหมึก (โทนเนอร์) ขนาดปกติ ฟูจิ ซีร็อกซ์จึงไม่แนะนำให้ใช้ตลับผงหมึกอื่นนอกจากตลับผงหมึกของแท้จากฟูจิ ซีร็อกซ์ กับเครื่องนี้ หรือเติมหมึกในตลับผงหมึกเปล่าด้วยผงหมึก (โทนเนอร์) จากแหล่งที่มาอื่น ถ้าหากเกิดความเสียหายต่อชุดแม่แบบสร้างภาพ (ดรัม) หรือส่วนประกอบอื่นของเครื่องอันเป็นผลมาจากการใช้งานผงหมึก (โทนเนอร์) หรือตลับผงหมึก (โทนเนอร์) อื่นนอกเหนือจากผลิตภัณฑ์ของแท้ของฟูจิ ซีร็อกซ์ เนื่องจากความเข้ากันไม่ได้หรือการขาดความเหมาะสมของผลิตภัณฑ์เหล่านั้นกับเครื่องนี้ การซ่อมแซมที่เป็นผลจากเหตุดังกล่าวจะไม่อยู่ภายใต้ความครอบคลุมของการรับประกัน
  - เพื่อให้ได้ประสิทธิภาพสูงสุด ให้ใช้แม่แบบสร้างภาพ (ดรัม) และตลับผงหมึก (โทนเนอร์) ของแท้ของฟูจิ ซีร็อกซ์ การพิมพ์โดยใช้ชุดแม่แบบสร้างภาพ (ดรัม) หรือตลับผงหมึก (โทนเนอร์) ของผู้ผลิตอื่นอาจส่งผลให้คุณภาพการพิมพ์ลดลง รวมถึงคุณภาพและอายุการใช้งานของเครื่องพิมพ์ด้วย การรับประกันอาจไม่ครอบคลุมถึงปัญหาที่เกิดจากการใช้งานชุดแม่แบบสร้างภาพ (ดรัม) หรือตลับผงหมึก (โทนเนอร์) ของผู้ผลิตอื่น

หมายเหตุ
  - ตลับผงหมึก (โทนเนอร์) ที่จำหน่ายแตกต่างกันในแต่ละประเทศ ติดต่อสำนักงานฟูจิ ซีร็อกซ์ในท้องที่ของคุณเพื่อรับรายละเอียดเพิ่มเติม
  - ตรวจสอบว่าได้ปิดผนึกวัสดุการพิมพ์ที่ใช้แล้วอย่างแน่นหนาในถุงที่เหมาะสมเพื่อไม่ให้ผงหมึก (โทนเนอร์) หกออกจากตลับหมึก
  - ขอแนะนำให้วางรายการของวัสดุการพิมพ์ที่ใช้แล้วบนกระดาษเพื่อป้องกันการหกหยดหรือการแพร่กระจายของวัสดุที่อยู่ด้านในโดยไม่ได้ตั้งใจ
  - หากคุณใช้กระดาษที่ไม่สามารถเทียบเคียงกับสื่อการพิมพ์ที่แนะนำโดยตรง อายุการใช้งานของวัสดุการพิมพ์และชิ้นส่วนเครื่องพิมพ์อาจลดลง
  - อายุการใช้งานที่คาดคะเนสำหรับแต่ละตลับผงหมึก (โทนเนอร์) เป็นไปตามมาตรฐาน ISO/IEC 19752 ความถี่ของการเปลี่ยนวัสดุสิ้นเปลืองจะแตกต่างกันขึ้นอยู่กับจำนวนการพิมพ์ เปอร์เซ็นต์ของเนื้อหา ชนิดสื่อสิ่งพิมพ์ที่ใช้ และการเปิด/เปิดเครื่อง
  - ความถี่ของการเปลี่ยนวัสดุการพิมพ์นอกจากตลับผงหมึก (โทนเนอร์) จะแตกต่างกันโดยขึ้นอยู่กับจำนวนการพิมพ์ ชนิดสื่อสิ่งพิมพ์ที่ใช้ และการเปิด/เปิดเครื่อง
  - จัดการตลับผงหมึก (โทนเนอร์) อย่างระมัดระวัง หากผงหมึก (โทนเนอร์) กระจายบนมือหรือเสื้อผ้า เช็ดหรือล้างออกด้วยน้ำเย็นทันที
  - เพื่อหลีกเลี่ยงปัญหาคุณภาพการพิมพ์ ห้ามสัมผัสชิ้นส่วนที่แรเงาดังแสดงในภาพประกอบ

    <ตลับผงหมึก (โทนเนอร์)>

    <ชุดแม่แบบสร้างภาพ (ดรัม)>

ข้อมูลที่เกี่ยวข้อง
  - การบำรุงรักษาตามปกติ
  - เปลี่ยนตลับผงหมึก (โทนเนอร์)
  - เปลี่ยนชุดแม่แบบสร้างภาพ (ดรัม)
  - ข้อความแสดงความผิดพลาดและข้อความแจ้งการบำรุงรักษา
  - การบ่งชี้ข้อผิดพลาดและการบำรุงรักษา

กลับสู่ด้านบน